Hrvatska nogometna reprezentacija igrat će protiv Grčke u dodatnim kvalifikacijama za Svjetsko prvenstvo u Rusiji.

“Puni smo poštovanja prema Grcima. Oni su možda najslabije plasirana reprezentacija u doigravanju, ali moramo biti svjesni da igramo protiv teškog suparnika, pogotovo s obzirom na to da je uzvratna utakmica u Grčkoj.

Moramo učiniti sve za pravi rezultat u Zagrebu jer će u uzvratu biti vruće. No radujem se punom Maksimiru i podršci hrvatskoj reprezentaciji”, rekao je.

Izbornik je istaknuo kako sve ovisi o Hrvatskoj.

“Puno će toga ovisiti o nama i našoj reprezentaciji, a nadam se samo da ćemo svi biti spremni i zdravi. To mi je najvažnije. Imamo vremena za pripremu utakmice, na nama je sada sve proučiti”, kaže izbornik.

Dalić je HNS-om zasad dogovorio angažman samo za dvije utakmice. Ističe kako Grci igraju čvrst nogomet.

“Grci imaju iskusnu momčad te njemačkog izbornika koji im donosi borbenost i agresivnost. Igraju čvrsti nogomet koji se temelji na prekidima, uvijek na tijesne rezultate”, dodao je Dalić.

Prva utakmica bit će odigrana u Zagrebu u četvrtak 9. studenog, a uzvrat u Grčkoj na rasporedu je u nedjelju 12. studenog. Obje utakmice počinju u 20.45 sati.

MP/foto: